โซ (บอต)

โซ () เป็นแชตบอตภาษาอังกฤษที่พัฒนาโดยไมโครซอฟท์ ซึ่งเป็นรุ่นสืบทอดของแชตบอตเทย์ โซเป็นแชตบอตรุ่นภาษาอังกฤษของไมโครซอฟท์ที่ประสบความสำเร็จ ร่วมกับแชตบอตอื่น ๆ ได้แก่ เสี่ยวไอซ์ (จีน) และ  (ญี่ปุ่น)

 ประวัติ 
โซเปิดตัวครั้งแรกในเดือนธันวาคม ค.ศ. 2016 บนแอป Kik Messenger นอกจากนี้ยังสามารถใช้งานได้บน Facebook (ผ่าน Messenger) แพลตฟอร์มแชทกลุ่ม GroupMe หรือเป็นผู้ติดตามทวิตเตอร์ที่สามารถแชทกับโซผ่านข้อความส่วนตัวได้

ตามบทความที่เขียนในเดือนธันวาคม ค.ศ. 2016 ระบุว่าในขณะนั้น โซครองสถิติการสนทนาต่อเนื่องที่ยาวนานที่สุดของแชทบอทของไมโครซอท์ นั่นคือ: 1,229 รอบ ใช้เวลา 9 ชั่วโมง 53 นาที

ในรายงานของ BuzzFeed News โซบอกกับผู้สื่อข่าวขณะพูดถึงเรื่องการดูแลสุขภาพว่า "คัมภีร์อัลกุรอานมีความรุนแรง" รายงานยังเน้นย้ำว่าโซแสดงความคิดเห็นเกี่ยวกับการจับกุมอุซามะฮ์ บิน ลาดินว่าเป็นผลมาจากการรวบรวม 'ข่าวกรอง'

ในเดือนกรกฎาคม ค.ศ. 2017 Business Insider ถามว่า "วินโดวส์ 10 ดีหรือไม่" และโซตอบด้วยมุกตลกเกี่ยวกับระบบปฏิบัติการของไมโครซอฟท์ว่า "'มันไม่ใช่บั๊ก แต่มันเป็นฟีเจอร์!' - วินโดวส์ 8" จากนั้นพวกเขาก็ถามว่า "ทำไม?" ซึ่งโซตอบว่า "เพราะมันเป็นความพยายามในการเป็นสปายแวร์ครั้งล่าสุดของวินโดวส์" ต่อมาโซบอกว่ามันชอบใช้วินโดวส์ 7 มากกว่าวินโดวส์ 10

โซหยุดโพสต์ลงอินสตาแกรม ทวิตเตอร์ และเฟซบุ๊กตั้งแต่วันที่ 1 มีนาคม ค.ศ. 2019 และหยุดแชทบนทวิตเตอร์, สไกป์ และ Kik ตั้งแต่วันที่ 7 มีนาคม ค.ศ. 2019 จากนั้นในวันที่ 19 กรกฎาคม ค.ศ. 2019 โซถูกยกเลิกการใช้งานบนเฟซบุ๊กและซัมซุงบนโทรศัพท์ AT&T และในวันที่ 7 กันยายน ค.ศ. 2019 ก็ถูกยกเลิกการใช้งานบน GroupMe

 คำตอบรับ 
โซถูกวิพากษ์วิจารณ์ถึงอคติที่ถูกสร้างขึ้น เพื่อหลีกเลี่ยงหัวข้อที่อาจก่อให้เกิดความไม่พอใจ เช่น แชทบอตปฏิเสธที่จะพูดคุยเรื่องใด ๆ ที่เกี่ยวกับตะวันออกกลาง คัมภีร์อัลกุรอาน หรือคัมภีร์โทราห์ ไม่ว่าจะเป็นในแง่บวก แง่ลบ หรือเป็นกลาง ในขณะที่อนุญาตให้พูดคุยเกี่ยวกับศาสนาคริสต์ได้ ในบทความหนึ่งของ Quartz ที่ Chloe Rose Stuart-Ulin เปิดเผยอคติเหล่านั้น เธอเขียนว่า "โซมีความถูกต้องทางการเมืองในระดับที่แย่ที่สุดเท่าที่จะเป็นไปได้ หากพูดถึงสิ่งที่ทำให้เธอไม่พอใจ เธอจะกลายเป็นเด็กเอาแต่ใจที่ชอบตัดสินคนอื่น"

 รายงานวิชาการ 
 Schlesinger, A., O'Hara, K.P. and Taylor, A.S., 2018, April. Let's talk about race: Identity, chatbots, and AI. In Proceedings of the 2018 chi conference on human factors in computing systems (pp. 1-14).  
 Medhi Thies, I., Menon, N., Magapu, S., Subramony, M. and O’neill, J., 2017. How do you want your chatbot? An exploratory Wizard-of-Oz study with young, urban Indians. In Human-Computer Interaction-INTERACT 2017: 16th IFIP TC 13 International Conference, Mumbai, India, September 25–29, 2017, Proceedings, Part I 16 (pp. 441-459). 

 อ้างอิง 

Category:แชตบอต
Category:ซอฟต์แวร์ไมโครซอฟท์ที่ปิดบริการ